Erasmus+ projekto "Reta edukado nun" (Online Education Now) komenciĝis la 1-an de decembro 2020, kaj daŭros ĝis la 31-a de majo 2022. La projekton gvidas Bjalistoka Esperanto-Societo (Pollando), kaj partneras Bunta Esperanto-Asocio el Bolonjo (Italio), Esperanto-Kultur-Centro el Tuluzo (Francio), Kosmo-strategio el Edinburgo (Britio) kaj Dokumenta Esperanto-Centro el Đurđevac (Kroatio), en kies organizado en Đurđevac, inter la 12-a kaj 16-a de aŭgusto, okazis la unua ĉeesta projekta kunveno.
#000001
La kunveno okazis en la Ĉasista domo "Peski" kaj partoprenis ĝin dudeko da personoj el Britio, Pollando, Francio, Germanio, Hispanio, Nederando, Hungario, Italio kaj Kroatio, inter kiuj ankaŭ membroj de Bjelovara esperantista societo kiel gastoj. La partoprenantoj diskutis pri diversaj aspektoj de ciferecigo de bibliotekoj kaj arkivoj kaj pri la nuntempaj teknologiaj solvoj, kun aparta pritrakto de Esperantaj arkivoj en la mondo. La sidejon de la gastiganto, Dokumenta Esperanto-Centro, la nacia Esperanto-arkivo en Kroatio, la partoprenantoj vizitis dimanĉe, la 15-an de aŭgusto, kiam ili konatiĝis kun la statuso de la "tradicio de Esperanto en Kroatio" kiel nemateria kultura havaĵo kaj kun la labormaniero de ĉi tiu institucio.
#000002
En la labora parto de la kunveno okazis prelegoj de Sara Spanò pri funkciado de Erasmus+ projektoj, de Ana Manero pri la hispana Biblioteko Juan Régulo Pérez, de Francesco Maurelli pri la projekto mem, de Josip Pleadin pri grafikaj teknologioj, eldonado kaj arkivado, de Pascal Dubourg Glatigny pri la stato kaj defioj de Esperantaj arkivoj en la mondo, dum per zoom-kontakto la partoprenantoj sekvis la prelegon de Przemysław Wierzbowski el Pollando pri pretigo de ciferecaj eldonoj.
#000003
La partoprenantoj de la kunveno organizite forvojaĝis el Đurđevac lunde, la 16-an de aŭgusto.
#000006
Inter la 12-a kaj 16-a de aŭgusto 2021, Dokumenta Esperanto-Centro (DEC) el Đurđevac gastigos reprezentantojn de la partneraj organizaĵoj el
Britio, Francio, Italio kaj Pollando, kiuj kune kun la DEC-anoj partoprenas en la Erasmus+ projekto “Reta edukado nun” (Online Education Now).
#000008
Se vi deziras, vi povas donaci financojn, kiuj helpos al ni en nia laboro kaj realigo de celoj.
#000010